Stadiwm Ahmad bin Ali

Stadiwm amlbwrpas yn Al Rayyan, Catar yw Stadiwm Ahmad bin Ali (Arabeg: ملعب أحمد بن علي‎), ac fe'i gelwir hefyd yn Stadiwm Al-Rayyan. Fe'i defnyddir yn bennaf ar gyfer gemau pêl-droed ar hyn o bryd ac mae'n gartref i Glwb Chwaraeon Al-Rayyan a Chlwb Chwaraeon Al-Kharitiyath. Enwyd y stadiwm ar ôl Ahmad bin Ali Al Thani, Emir Catar rhwng 1960 a 1972. Roedd gan yr hen stadiwm, a adeiladwyd yn 2003, gapasiti o 21,282 o seddi a chafodd ei ddymchwel yn 2015. Mae gan y stadiwm newydd yn Al Rayyan le i 44,740 o seddi. Cwpan y Byd FIFA 2022 Mae Stadiwm Ahmad bin Ali yn un o wyth stadiwm sydd wedi cael eu haddasu ar gyfer Cwpan y Byd FIFA 2022. Cafodd hen Stadiwm Ahmad bin Ali ei ddymchwel yn 2015 a dechreuwyd y gwaith o adeiladu'r stadiwm newydd yn gynnar yn 2016. Cynhaliwyd pedair gêm yn y stadiwm yn ystod Cwpan Arabaidd FIFA 2021. Bydd Stadiwm Ahmad bin Ali yn cynnal saith gêm yn ystod Cwpan y Byd FIFA 2022 ac ar ôl y gystadleuaeth bydd y stadiwm yn cael ei leihau i 21,000 o seddi. Cyfeiriadau